《河浑浑》
明代·王缜

河浑浑，出昆崙，北通异域西入秦。吞淮吐洛东驰海，望中滚滚走黄尘。

上通霄汉隐星辰，来牛去马何缤纷。摇天纲，荡地垠，怀襄浩浩无涯津。

我欲障之恐不禁，倒挽狂澜归大钧，中原润泽无忧贫。

河浑浑，会当清，知中国有圣人。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。